3 ISIGIDIMI SAMAXOSA, APRIL 1, 1876.

mna bendingakumbulele ukuba angade ati omnye kuni, “ mna ndiyakwenza intando yam, anditeni nento ebalwe ngu Rulumente.”

Nibe ningabantu abayintonina kwiminyaka emashumi matatu edluleyo? Niyini ke namhla? Akungenxa yokondliwa kwenu ngu Rulumente yini enikoku nikuko? ukuba u-Rulumente uti kuko amasiko amatsha enifuneka ukuba niwamkele niyalungisa yini xenikweni ’niwamangalayo. Ndiyazi ukuba baninzi kuni abatanda imiteto namasiko abo, kodwa ke eyetu imiteto namasiko alungile, kanti ke noko u-Rulumente akatandanga kunyanzela mntu ukuba awamkele.

Ngoku ke lifikile ixesha lokuba u-Rulumente ade atsho ukuti nikulele pantsi kwake, ke ngoko kuyabangeka ukuba nenze oko kukolisa yena. Nakuba lomapcpa amasiko ayeye kubantu bonke aye nentsingiselo kakulu kuma Mfengu, wave u-Rulumente etemba ukuba oti wona awamkele lamasiko aze abe yintlok’ epambili kwezinye intlanga. Kuba kaloku ezinye intlanga ezi azinje ngawo, wona ayazileyo iKoloni. Ama Mfengu kaloku asabela kulo ulondolozo luka Rulumente, ngenxa yoko ke u-Rulumente ubelindele ukuba oba yintlok’ epambili ukutobela amasiko ake. Andiwabekisi kuni nonke lamazwi, kodwa kwabo bati abayifuni le miteto. Ndivuyiswa kukwazi ukuba baninzi kuni ababamkeleyo ubu Kristu ndawonye nemikwa ye Koloni, andiwateti kuni ke lamazwi, kodwa ndiyanibonisa ukuba u-Rulumente ukolisekile sisimilo senu. Nanamhla akuko mntu unyanzelwayo kodwa ukuba kuko isibonda esimelene eluhlwini no Rulumente siya kushenxiswa. Umntu angahlala abe ngumhedeni, kodwa ukuba uke ac'ase okulungileyo woshenxiswa apo akona asiwe apo impembelelo ekohlakeleyo angasokuba nakuyi sebenzisa. Ekubeni u-Rulumente enifundisile, akangenivumele ukuba nicasane naye. Elilizwe lelenu, aniua kulihlutwa ke ngalo lonke ixesha enisamtobeleyo u-Rulumente, kodwa umntu ongakwenziyo oku uhleli esesic'engeni sokuba asuswe kulo igunya analo, kuze kumiselwe wumbi endaweni yake. Eli ke lilizwi lesibini, kanjako ndilitetela elusizini, ngokuba bendiba woti akuti u-Rulumente “Lilo eli ilizwi endiliteta kuzo intsapo zam,” baze bona bati, “Lilo eli ilizwi elitetwa ngubawo wetu,” baze ke balitobele. Kwezinye indawo zelilizwe bendilindele ukuba bomangala, kanti ke apa kona bendilindele imvume. Eli ke lali lilizwi elikulu, ke ngoko abo kuseloko bemelene eluhlwini no Rulumente abanako ukuhlala apa. Ama Mfengu afikele pakati kwama Xosa, azake awangena onke amasiko awo abe ngawazi ngapambili; kodwa kunganina noko seleminyaka emashumi mane pantsi ko Rulumente angade abe pantsi kwamasiko ake? U-Rulumente akabanyanzeli kodwa uyabakokela; ke njengokuba sebebaninzi nje abangeneyo uti ke u-Rulumente *Aba* balusapo lwam, mandime ngakubo ngokuba ukuba akunjalo boti abakatalelwe. He, nantso into yesitatu. Andimntu ukolwayo kukuntyuntya ndikolwa ngamazwi amafutshane, ukuze bonke baqonde, kuba ngokuntyuntya ndonibida nize niti kanti niyaposwa ngawona mazwi am makulu, nisale nemvumvu engate tsha. Kuko umsebenzi omkulu ohambisekayo apa kunge kuma Kristu odwa, kodwa kubo bonke abapantsi kolaulo luka Captain Blyth; lo ke wale Siminari yakiwayo. Ndaka ndako apa kwinyanga ezilishumi elinambini ezidluleyo, ndateta ngawo lomsebenzi, ndatyila kanjako ukuvuya kwam ukuba uqaliwe. Ndatsho ukuti lomsebenzi lupau lokuba u-Rulumente unipile elilizwe. Lupau olubonisa ukuba elilizwe lelenu. Kantike nakubeni ndandingadele yona into eyenziweyo ndatsho ukuti iwaka elinamakulu amahlanu (£1,500) alanelo. Ndatsho ukuti kubi kum ukuba u-Dr. Stewart ewele ukuya e-Scotland engatetanga nani kanjako. U-Dr. Stewart lowo ufumene kwizihlobo zake inani elingangclenu, kanti ke noko alika pantsi ukwanela. Asingumhla wokuqala nicelwa kuba nenze umsebenzi ongaka, kuba apa e-Koloni zininzi indlukazi zetyalike ezakiwe ngamatye zaza zafulelwa ngentsimbi enizakileyo eziya kusala zimi naxa sebefile abantwana benu. Ndinga ke le Siminari ingabizwa ngegama lenu ibe yindlu yenu nosapo lwenu. Inkosi yenu ke iyemka oyena mqali wayo ukuyaka; maze ke kungatshiwo ukuti ayipumelelanga ukuyifeza ngenxa yokuswela imali. Akuko ndoda eke yavela neponti nokuba zintlanu, nokuba lihashe nokuba yinkabi yenkomo, ne gusha. Emnye kuni urole isheleni ezintlanu, ke njengokuba iyakubizwa ngegama lenu nje, nangelika Captain Blyth ndifuna ukuba kuze kutshiwo engekemki naye ukutiwa imali yona irolwe yanela ukuba iyifeze. Ndiyatemba ukuba zonke izibonda zoza kuxela into eziya kurola

yona, baze ke balandele abanye, ukuze ati akumka u-Captain Blyth abantu batsho ukuti le yinkumbuzo yoko akwenzileyo, iti ke kanjako lendawo ibonise ukuba niyayivuyela into ayenzileyo, nemfundiso yabafundisi. Kobuye kubeko enye intlanganiso kamsinya, noti kuyo nitete ngayo lonto.

Lite akuhlala u-Mr. Brownlee kwesuka u-Captain Blyth wati naye ezindaba zokuba uza kuya kwa Aclam Koko, zimflkele engalindele. Uyavuya ukuva ukuba u-Rulumente wanelisiwe ngumsebenzi wake. Unosizi ngenye indlela ukuba eza kumka kodwa uyatemba ukuba abantu baya kuhlala betobile bcpulapula umteto wakomkulu nokuba baya kuzamela ukusigqiba isikolo abasiqalileyo. Yena into abeyizamela ukuyenza ngexa lokuba lapa kwake kukufeza imfanelo yake, angaketi bani.

Emva kwake kulandale u-Feltman, no Luzipo, no Mazamisa, no Zulu, nezinye inkosana, babulela amazwi ka Mr. Brownlee baxela usizi lwabo ukuva ukuba namhla bashiywa nguyise wabo, obebabonisa imfanelo abafanele ukuyenza. Bonke balile ngokuti banga bangabuya bafumane umfo okwanje ngo Captain Blyth. Ngesikolo bate basavuma ukubuye barole intwana zabo side sigqitywe.

U-HON. C. BROWNLEE KWA RILL

Ngomhla 4 ka March u-Hon. C. Brownlee ube nentlanganiso no Rili. Amadoda abeko ebekwikulu elinamashumi amahlanu ; kuba ebete u-Rili waligxota ikulu elize lixobile.

U-Mr. Brownlee uqale ngokuti: Namhla akuko nto ndiza kuyiteta, ndize kunibona ukuba nisahlcli njanina kuba ndibe ndingeko ndiye pesheya. Ukuba unento ongayitetayo ungayitsho ndikupendule.

Ute u-Rili ndivuyile ndakuva ukuba uyeza kuba bendibona izinto zingati ziyapambana. Yinina ukuba uti akunanto yakuteta kanti nje ufika kuko amapike?

U-Mr. Brownlee ute; ndibe ndisitsho kuba ezonto zamapike zidlule. Ewe kuyinene ukuba amapolisa akweli lapesheya kwe Nciba, kodwa ke akezanga kuwe. Eyona ndawo inkulu ayezele yona kwakukuba u-Menziwa waesiti woyika ukubulawa ngu Ngangelizwe. Ubuze u-Rili ukuba waka waxelelwa na ukuba azele lonto amapolisa, waza u-Mr. Brownlee wapendula ngeliti: Kwakungafuneki ukuba ude ubikelwe kuba kwakungeko nto ifunwayo kuwe. Wena wauselute lonto mayilungiswe ngu Rulumente, kwaza ke okunene kwakutunyelwa abantu nguye bafumana eyinyaniso amazwi ako, intombi yako ibulewe. Wena wati isigwebo sawo asikwanelisi, ndayiva lonto ndipeshea.y Ndamangaliswa kukuba unganeliswa kanti kulandelwe isiko lamaxosa. Uyawazi nawe amapakati abulawayo ngapandle kwako waza wena wahlaulisa inkomo ezimashumi mabini. Lamadoda aye ngelatyala nawo njengalenkazana. Ngoko kexa uti akwaneliswanga usuke u-Rulumente acinga ukuba kuko into ongayipumiyo eyona uqubela kuyo. Ndimangalisiwe ukuba koku kunganeliswa kwako kungene nabantu abebefanele ukukuvusa. Lento yokucasana no Rulumente asikuko nokuba iyenzakalisa. Isahluko esikoyo pakati kwale ndaba yentombi yako neyamanye amatyala abakoyo emhlabeni wako, kukuba ababulawa apa bengenamteteleli. Utsho wakankanya amatyala afana neli ahluke ngalendawo yokuba abantu bengenamteteleli.

Ute u-Rili into ayibuzayo kukuba kwakutiwe oya kungenisa inkatazo uya kohlwaywa kakulu, uti ezinkomo zimakulu mabini sesisohlwayo sasitetwa na? Ezonkomo andizivumanga ndada ndeva ukuba ngokwenjenjalo ndoba ndona u-Rulumente. Nditi ke ukuba lento ibe yenziwe ndim ndibe ndiyakucitakala nosapo lwam.

U-Mr. Brownlee ute, ufuna okunjanina ukucitakala? U-Ngangelizwe namhla akasenkosi kuba esuke wakohlwa kukusipata isizwe. Lendawo yentombi yako

yenye yento ezibangele ukuba akutshwe, bati abantu bakuti sidiniwe ngu Ngangelizwe sifuna ukuba ku Rulumente baze bamkelwe.

Enye indawo ekutetwe ngayo ibe yeyokuba kungeko mhlaba nokuba kuko abati u-Moni ubezanywa ngu Rulumente ukuba apume pantsi kuka Rili. Ute u-Mr. Brownlee akuko nyaniso kulonto, ngu Moni ngokwake owati unga angaku Rulumente.

Emva koko u-Mr. Brownlee ubike ukuba ngoku Abatembu bapantsi kuka Rulumente, makaze ukuba unento nabo aye kuyingenisa ku Mr. Wright, Imantyi ebapeteyo. Ute kanjalo yinina u-Rili angake atumele unyana wake noka Mapasa baye kubona i-Kapa, kantinje ezinye inkosana zikwenzile oko nezase Lusutu. Kutiwe ukupendulwa, lonto yoke ibekiswe esizweni.

Ngokuhlwa u-Rili ubuye wahlangana no Mr. Brownlee ukulungisa indawo ebekungeka qondwana kuzo, bashiyana bevene.

Kuyabonakala ke ngoko ukuba azinanyaniso indaba eziti u-Rili ufuna ukwenza ucuku no Rulumente ; kuhleliwe ngokonwaba kwelo lakwa Gcaleka.

U-SIHAWU NO PHILIP ROZANI.

E-Matyaleni ase Dikeni kwakutetwa umcimbi wentombi ka Sihawu ebudala buli 17 iminyaka. Lentombi yayifilishwa ngu Philip Rozani wakwa Gaga obe yi Titshere ycntsapo zase Sheshegu, apo ihlala kona intombi leyo. Wasuka ke u-Philip Rozani lowo wayona lentombi waza akuba eyonile akavuma ukuyizeka. Umcimbi ke ematyaleni ubungowokuba ahlaule amashumi amabini eponti U-Philip lowo ke ute walivuma ityala elo, akenza nezwi lokutaruzisa wafumana kodwa wati tyindyilili.

U-Mr. Muggleton umteteleli wentombi uvele ngoliti akuko nto yokuba itetwe kuba kuko bunqina obaneleyo, watsho epete incwadi ezazibalelwe intombi ngu Philip, ezinteto ibonisa ububedengu bake. Ute ke akuba ewatetile lamazwi pambi ko Philip wacela isigwebo.

I-Mantyi ite nayo inendawo ezaziyo ngawo lomci. mbi, ezibanga umsindo ukuba ntlakantlaka kwazo U-Philip Rozani ekulivumeni kwake ityala lake, uzincedile kanye, into ke leyo asilusizi kakulu yiyo, kuba indoda enjalo kufuneka ukuba ibengezwe.

Lo Philip ngumfana oqabukileyo ofunde kakulu, obenyuswe kwase buncinaneni ngabafundisi base Lovedale, abate ke akwanela emfundweni bambeka endaweni yomntu otembekileyo; ute ke ukubabuyisela izibele zabo kuye, wenza u*singa-lufilisho* kule ntombi efuna ukuze ayihlise. Lentombi ikwangomnyo wentsapo zesikula sake, kuloko ate kanti yona uyifundisa ubumenemene. Ute ke akuba ekwenzile oku wakufeza, wasuka wayiti xibilili k'ahla pantsi ngokupo lileyo, waza ke wamangala ukufeza idinga lake lokuba wayete wotshata nayo, kuba kungenxa yelidinga lomtshato ede lentombi yahlelwa yile ngozi.

Abafundisi ke basebesuka bemgxota u-Philip lowo emsebenzini wake, kanjako kuyatenjwa ukuba u-Dr Stewart eziya kuboniswa yena ezonewadi zika Philip wolinga amatuba okulicima igama lase Lovedale ahamba nalo u-Philip, aze kanjako alinge ukwazisa uluntu isimilo sako.—Ukuba lomcimbi ubutetwa kwamakulu amatyala ebeya kuhlauliswa ngokube kuya kuba sisiyalo kwabaninzi.

Udliwe amashumi amabini eponti (£20).

Abasebenzi.—Siya vuya ukuva ukuba kule nyanga kunduluke kwesika Kama amadoda 282 aya kuloliwe ngase Monti. Kuvakala ukuba kule ingeneyo kuko amanye aya kulandela. Siya temba ukuba aya kuvela kuzo zonke izizwana zabantsundu abakulamacala anganeno.